«Այսինքն, ես չգիտեմ՝ դրանից հետո ինչ քննություն են իրականացրել, ինչ ապացույցներ ձեռք բերել, որ դա հանգեցրել է անհրաժեշտությանը»,- ասաց նա: Նա չպատասխանեց պաշտոնաթող նախագահի անձեռնմխելիության վերաբերյալ մեր հարցին, ինչպես նաեւ գնահատական չտվեց, թե ինչպես է վերաբերվում Քոչարյանին ազատ արձակելու որոշման դեմ դատախազության կողմից ներկայացված վճռաբեկ բողոքին, Գեւորգ Կոստանյանն ասաց, որ չգիտի ոչ դատախազի միջնորդագրի, ոչ էլ դատարանի որոշման հիմքերը: Իսկ թե ինչպես ստացվեց, որ ՀՔԾ-ին իշխանափոխությունից հետո միայն հաջողվեց պարզել, որ կեղծվել են ապացույցներ, որի հիման վրա 2008թ-ին խաղաղ հավաքը բռնի ուժով ցրել են, Կոստանյանը նշեց, որ պետք է հարցնել ՀՔԾ-ին, թե ինչու հիմա հաջողվեց եւ նախկինում չէր հաջողվում: